GiliGold/VAD_KnessetCorpus huggingface dataset:
עוזי דיין:
לכן אני בסך הכול הייתי לוקח את ההמלצה של הוועדה הציבורית, אבל לא פוגע בשום צורה, בגלל שאם בדיוק את אותו תקציב, היום על המצב של הגירעון ממילא ייווצר סוג של חיסכון, כדי שהמפלגות לא תוכלנה להוציא יותר כסף כדי לכסות את הגירעון.
איתן גינזבורג:
ברור, תודה רבה.
איתן גינזבורג:
האם יש מקרב מנכ"לי המפלגות, רואי החשבון, הגזברים שנמצאים בזום או כאן רצון לדבר?
איתן גינזבורג:
חשב הכנסת, בבקשה.
חיים אבידור:
מדברים פה על חיסכון בכסף.
חיים אבידור:
אני רק רוצה להעמיד את הסכומים בפרופורציה.
חיים אבידור:
כאשר אנחנו מקצצים יחידת מימון ל-0.9 ונותנים תוספת שתי יחידות מימון, למעשה, בסכום הכולל אנחנו עושים סיבוב של 360 מעלות.
חיים אבידור:
התועלות של החוק המקורי והעלות של הצעת החוק יוצאות אותו דבר, החוק המקורי יוצא 180 מיליון, הצעת החוק נותנת 178 מיליון, זה חיסכון של שני מיליון שקלים.
חיים אבידור:
מה שכן זה עושה זה להעביר כסף מהמפלגות הגדולות למפלגות הקטנות, אבל העלות הכוללת נשארת אותו דבר.
איתן גינזבורג:
תודה, הבנתי.
איתן גינזבורג:
רואה חשבון מאור חמו.
מאור חמו:
מאור חמו, מפלגת הליכוד.
מאור חמו:
בוקר טוב לחברי הוועדה, אני רוצה לציין כמה עובדות ולבקש בקשה.
מאור חמו:
בכנסת העשרים ושתיים הוגדלה הזכאות למפלגות, כך שלא נלקח כסף מאוצר המדינה, לא פגענו באוצר המדינה.
מאור חמו:
בכנסת העשרים ושלוש הוגדלה יחידת המימון.
מאור חמו:
בכנסת העשרים וארבע, אני אסביר עליה רגע משהו.
מאור חמו:
קיימת ועדה ציבורית, כולכם מכירים, כרגע בראשות השופטת פרוקצ'יה.
מאור חמו:
מטרת הקמת הוועדה הציבורית למימון מפלגות בעיקר למנוע ניגוד עניינים, שחברי כנסת קובעים למפלגות שלהם את מימון המפלגות.
מאור חמו:
המילים שהקראתי כרגע אלו המילים בפתח הישיבה שנציגי המפלגות, שאני חלק מהם, היו בדיון שהוזמן על ידי השופטת ב-13 באוגוסט השנה, לפני ארבעה חודשים בדיוק.
מאור חמו:
הוועדה לאחר אותו דיון קבע, שבשלב זה יחידת המימון תישאר ללא שינוי.
מאור חמו:
לגבי סעיף 3 בהצעת החוק, אני חושב שטוב וראוי שמי שיקבע את גובה יחידת המימון זו הוועדה הציבורית, כי לשם כך היא הוסמכה בחוק.
מאור חמו:
לעניין סעיף 4, לעניין הוראת שעה – הלוואות לסיעות, בכנסת העשרים ושתיים, כמו שציינתי בהתחלה, הוגדלה הזכאות להלוואה למפלגה ועמדה על 54 חודשים.
מאור חמו:
העניין הזה לא פוגע באוצר המדינה, פשוט המפלגות נטלו על עצמן חוב יותר גדול.
מאור חמו:
אני תומך בהצעה, הליכוד, ואני גם מציע בחלופה ב' – שזאת ההצעה של חבר הכנסת פינדרוס – שהיא "תום ארבע שנים וארבעה חודשים", כיוון שההלוואות מהכנסת הן מקור האשראי היחיד של המפלגות ועל פיו הן מתנהלות.
מאור חמו:
לא יתכן שכאשר גזברים מתכננים תקציב של מפלגה, פתאום אומרים להם: רגע רגע, סליחה, אין לך את הסכום הזה, יש לך 10 מיליון פחות, יש לך חמישה מיליון פחות.
מאור חמו:
זה דבר לא סביר בעיניי.
מאור חמו:
אני רוצה להתייחס בקצרה התייחסות אחרונה לחשב כנסת חיים ידידי, שדיבר קודם.
מאור חמו:
אני מבין – ושוחחתי אתו רבות על החשש של חשבות הכנסת לחובות האבודים שייגרמו עקב תזוזה של חברי כנסת ממפלגה למפלגה.
מאור חמו:
קורה פה מצב שמפלגות יוצרות לעצמן חובות, ואז חברי כנסת עוברים ממפלגה אחת למפלגה אחרת ומשאירים את אותה סיעה עם החובות, ומי שנאלץ לכסות את החוב זו חשבות הכנסת, זאת הכנסת וזה האוצר, זה כולנו.
מאור חמו:
כדי לחסוך באמת בעלות מערכת הבחירות הזאת, במערכת הקרובה וגם במערכות האחרות, כל חבר כנסת מהכנסת הזאת שמחליט לעבור לסיעה אחרת או להקים מפלגה חדשה, צריך להשתתף באופן יחסי בהלוואת הסיעה ממנה פרש, והמנגנון ההגיוני הזה יגרום לקיטון משמעותי בחובות האבודות, שכרגע הוערכו על ידי חשבות הכנסת לכנסת הקרובה בכ-20 מיליון שקל.
מאור חמו:
אני חושב שזה יפחית אותם ב-15 מיליון שקל, וזה כבר עולה על הקיצוץ שהוצע פה של 0.1.
מאור חמו:
הבנו שאם נותנים שני מנדטים לקטנות, הקיצוץ הוא אפס, אבל גם אם זה היה רק קיצוץ של 0.1, ההצעה הזו שעכשיו העליתי, תביא לרווח משמעותי יותר לחשבות הכנסת.
מאור חמו:
תודה.
איתן גינזבורג:
ערן חרמוני, מפלגת העבודה.
ערן חרמוני:
קודם כל תודה על ההזמנה.
ערן חרמוני:
מי שלא מכיר, אני מזכ"ל המפלגה.
ערן חרמוני:
אני לא רוצה להלאות במילים לגבי הקושי שהמפלגות ניצבות בפניו במערכת בחירות רביעית, אני חושב שזה ברור לכולם, ולכן כל האמירות פה שנגעו לצורך לאפשר למפלגות מימון ראוי, אני כמובן מצטרף לזה.
ערן חרמוני:
אנחנו גם השמענו את הדברים בפני הוועדה הציבורית במפגש עם המפלגות לפני מספר חודשים, ואני גם רואה שבטיוטה בהחלט יש ממד של דיפרנציאציה ושל הליכה לקראת המפלגות הקטנות, ואני מברך על זה; אני חושב שיש לזה תכלית, כי בסופו של דבר כולם מבינים שכשאתה יוצא לדרך בקמפיין, יש איזשהו ממד של הוצאות קבועות לכל מפלגה, ומן הסתם המפלגות הקטנות מהוות מרכיב יותר משמעותי.
ערן חרמוני:
אבל אני רוצה פה לבקש לקיים איזשהו תיקון, שאני כבר מדגיש, א.
ערן חרמוני:
הוא נעשה בפעם הקודמת; ו-ב.
ערן חרמוני:
הוא לא עולה לקופת המדינה שקל אחד נוסף.
ערן חרמוני:
אני מדבר על התיקון, שנוגע לתקרת ההוצאות של המפלגות הקטנות.
ערן חרמוני:
מדובר בסעיף 7 לחוק "בסעיף קטן (ג) - (ב) "בפסקה (2)", כשפה רשום "יבוא "מ-0.9 יחידת מימון", ואני רוצה להסביר.
ערן חרמוני:
בפעם שעברה אנחנו ביצענו תיקון לפני המערכת השלישית, שאפשר למפלגות קטנות להגדיל את תקרת ההוצאות בקירוב של רבע.
ערן חרמוני:
אני עוד מעט אסביר גם את התכלית הזה.
ערן חרמוני:
אני מבקש לשמור על העיקרון הזה גם הפעם, זאת אומרת: שבמקום 0.9 יהיה רשום 1.25.
ערן חרמוני:
מה המשמעות ומה התכלית ולמה אנחנו מבקשים את זה?
ערן חרמוני:
כפי שציינתי, זה לא בא מקופת המדינה.
ערן חרמוני:
הסיפור מאוד פשוט.
ערן חרמוני:
כאשר אנחנו מייצרים מערכת בחירות ומייצרים תקציב למערכת בחירות, תקרת ההוצאות שקיימת לרשימות שמתמודדות למערכת הבחירות, היא תקרת הוצאות נבדלת מתקרת ההוצאות בשוטף.
ערן חרמוני:
זאת אומרת, כל הזמן יש איזשהו מתאם בין המימון השוטף שניתן לתקרת ההוצאות השוטפת, ואותו דבר במערכת בחירות, בין המימון שניתן למפלגה במערכת בחירות לבין תקרת ההוצאות השוטפת, כי כולנו עוסקים פה בניהול סיכונים, ולכן יש היגיון בזה, שמייצרים את אותה התאמה.
ערן חרמוני:
כפי שציינתי, כמו בפעם הקודמת, דווקא פה אנחנו הולכים לקראת הקטנות ונותנים להן איזושהי תוספת, ולכן זה אך ורק הגיוני שגם התקרה תעלה בהתאם.
ערן חרמוני:
בנוסף לזה, ואני רוצה להגיד את זה מהמקום שלי למה זה קרדינלי לנו, מבחינתנו כמפלגה, אם אנחנו יכולים ויש לנו כל מיני אמצעים, אנחנו נלחמים על החיים שלנו, ויש לנו 45,000 חברי מפלגה רשומים, אני אולי רוצה לעשות מגבית בקרבם.
ערן חרמוני:
אם אני יכול לגייס עוד קצת כסף, מבחינתי כמפלגה שהיום נמצאת עם מספר מנדטים קטן, זה הבדל של שמיים וארץ במסגרת הקמפיין.
ערן חרמוני:
אז כפי שציינתי, אדוני היושב-ראש, מדובר בתיקון דומה לתיקון שהתבצע במערכה הקודמת, הוא לא בא מקופת המדינה והוא בהחלט תואם את התכלית ואת ההיגיון של החוק, שמייצר התאמה בין המימון השוטף להוצאה השוטפת, וכמו שפה מעלים, ובצדק מאפשרים למפלגות הקטנות תוספת מסוימת, אני מבקש שגם לא יקשרו לנו את הידיים ואת הרגליים בממד הזה.
בועז טופורובסקי:
חרמוני, כואב לי הלב על זה שאתה מייצג פתאום מפלגה קטנה.
בועז טופורובסקי:
אני אוהב אותך, מכיר אותך, אבל זה בדיוק מה שאנחנו רוצים – להוריד את ההוצאות של המפלגות בתקופת הבחירות, ויש כאן משהו שמקל עם המפלגות הקטנות במסגרת שתי יחידות המימון, או שתיים כפול 0.9, שאתם מקבלים.
בועז טופורובסקי:
אני חושב שזה יותר מדי, וגם בגלל זה הורדנו את תקרת ההוצאות של המפלגות הגדולות.
ערן חרמוני:
אם אפשר להתייחס, אדוני, אני אענה על זה, אני רוצה לחדד את זה.
ערן חרמוני:
אני לא מבקש פה טובה.
ערן חרמוני:
החוק, ההיגיון של החוק, התכלית של החוק, היא לייצר התאמה מסוימת.
ערן חרמוני:
בסוף אתה נותן למפלגה את שיקול הדעת שלה, איך לנהל קמפיין.
ערן חרמוני:
אתה אומר לה: אני לא רוצה שתשתוללי יתר על המידה, ולכן אני רוצה שמגבלת ההוצאות שלך תהיה מותאמת להכנסות שאת מקבלת.
ערן חרמוני:
מאחר שההכנסות פה, ובצדק, ניתנה תוספת מסוימת, אל תקשרו לי את הידיים ואת הרגליים.
ערן חרמוני:
יש לי אמצעים, שאולי לאחרים אין אותם, יש לי הרבה חברי מפלגה.
ערן חרמוני:
מבחינתי, אם אני יכול להוסיף עוד חצי מיליון, מיליון לקמפיין, זה הבדל של שמים וארץ.
ערן חרמוני:
אני אומר, תנו לקטנות, גם ככה אנחנו עוברים תקופה מאוד קשה.
ערן חרמוני:
חבר הכנסת טופורובסקי, איך אומרים?
ערן חרמוני:
קצת חסד נעורים, באהבה.
בועז טופורובסקי:
כואב.
אלעזר שטרן:
תגיד נדיבות של עשירים.
בועז טופורובסקי:
אבל זה לא עניין של עשירים, העניין הוא שברגע שנפתח את זה, לא יהיה לזה סוף.
גור בליי:
אתה מדבר בהקשר של (ג)(1) או (ג)(2)?
ארבל אסטרחן:
(ג)(1).
ערן חרמוני:
סעיף (ג)(1).
גור בליי:
אבל כרגע מדובר במפלגת העבודה על שלושה חברי כנסת, זאת אומרת כרגע היא יכולה דה-פקטו גם לפי הנוסח פי שלוש מיחידות המימון שלה.
ערן חרמוני:
לפי הנוסח הזה, ברירת המחדל זה עד 10 יחידות מימון, ואתה מבצע מזה הפחתה ל-9.
ערן חרמוני:
אני אומר שגם בפעם שעברה אנחנו הגדלנו את התקרה של המפלגות הקטנות.
ערן חרמוני:
לי התאפשר פעם שעברה – זה לא סוד, והוועדה פה אישרה – לאשר הגדלה של 25% באופן יחסי.
גור בליי:
אני רק מחדד, שהמפלגה שאתה ממזכ"ל, יש לה שלושה חברי כנסת ויש לה פי שלוש.
ארבל אסטרחן:
יש לה שלושה חברי כנסת, והיא יכולה להוציא תשע.
בועז טופורובסקי:
יש לך יותר, מה קרה לך?
גור בליי:
כל מי שעד חמישה, יש לו 10, ועכשיו זה יורד לתשע.
ערן חרמוני:
גור, אתה צודק, אבל אני אומר שזה ממילא קיים.
ערן חרמוני:
בוא נשים את הדברים כמו שהם, מה שאתה אומר, ממילא קיים בחוק.
ערן חרמוני:
החוק שממילא קיים, קיים על בסיס אחד.
ערן חרמוני:
תסכים אתי גם אתה שלפי הטיוטה הזאת, ברגע שנותנים את התוספת פלוס שתיים, למעשה אני מקבל בהכנסה יותר מאחד כנראה, נכון?
ערן חרמוני:
כולם מבינים את זה.
ערן חרמוני:
לכן זה לא סוד, כולם מבינים את זה, הלכו לקראת הקטנות, הקטנות יקבלו יותר מאחד, בסדר?
ערן חרמוני:
לכן אני מבקש שבהתאמה, אני לא מבקש שום דבר חריג, אני לא לוקח שקל נוסף מהמדינה, אני מבקש שבהתאמה יגדילו לי את תקרת ההוצאה.
ערן חרמוני:
כמו שהגדילו לי את ההכנסה, יגדילו לי בהתאמה את תקרת ההוצאה.
ערן חרמוני:
אל תקשרו לי את הידיים והרגליים.
חמד עמאר:
החוק נותן לך הגדלת תקרה.
ערן חרמוני:
הוא נותן לי גם ככה.
ערן חרמוני:
החוק נותן לי על בסיס מסוים.
ערן חרמוני:
את הבסיס הזה הגדילו, אז תגדילו גם בהתאם את התקרה.
ערן חרמוני:
אני מבקש, אל תשאירו לי אותו דבר שהיה לפני.
איתן גינזבורג:
מה תקרת ההוצאה שהייתה לכם?
ערן חרמוני:
אתה מבקש לבצע תיקון, היום בחוק זה 10 כפול אחד, הבקשה בטיוטה זה להפוך את זה ל-10 כפול 0.9.
ערן חרמוני:
אני מבקש להפוך את זה ל-10 כפול 1.25, כפי שבפעם הקודמת - - -
איתן גינזבורג:
לכמה זה מביא אותך?
ערן חרמוני:
זאת תוצאה של בקירוב כ-15, אני אומר את זה בהערכה גסה, זה לא החישוב שעשיתי על הפינצטה, אבל אני רוצה להדגיש - - -
בועז טופורובסקי:
זה לא נכון, זה פי שניים.
חמד עמאר:
הוא רוצה הגדלת תקרה לפי מה שהיה בבחירות הקודמות.
אלעזר שטרן:
בפעם הקודמת הלכנו לסופר חריגה מבחינת יחידת המימון.
חמד עמאר:
אתה מבקש להחזיר אותנו לחוק הקודם, להוראת שעה שהייתה.
ערן חרמוני:
זה לא היה חריג, בסך הכול זה הוסכם פה אחד, וזה לא דורש שקל אחד מהמדינה.
ארבל אסטרחן:
הרעיון הוא להפחית את ההוצאה הכוללת.
איתן גינזבורג:
תודה רבה חרמוני.
איתן גינזבורג:
אריאל סלע, הימין החדש, בבקשה.
אריאל סלע:
אריאל סלע מימינה.
אריאל סלע:
חבר הכנסת טופורובסקי, לדעתי טעית, שתי יחידות מימון - - -
בועז טופורובסקי:
כן, אני הבנתי.
אריאל סלע:
היא לא מוכפלת ב-0.9, היא stand alone 100%, אני לא טועה שם.
אריאל סלע:
עמדת ימינה, אנחנו מדברים בעיקר כאן על דוגמה אישית, לא שקל יותר, לא שקל פחות, ואני אפרט.
אריאל סלע:
העמדה שלנו ימינה היא בעד - - -
בועז טופורובסקי:
צריך לעשות "השלם את הפרטים".
איתן גינזבורג:
הקליטה שלך מאוד מאוד לא טובה.
אריאל סלע:
- - - אלא בעיקר בגלל הקורונה והשלכותיה.
אריאל סלע:
אנחנו בעד הקיצוץ בגלל מחויבות לדוגמה אישית - - -
איתן גינזבורג:
אדוני, הקליטה שלך לא טובה, אנחנו לא שומעים חצי מהדברים שאתה אומר.
איתן גינזבורג:
אתה לא בקליטה טובה, לא שמענו בעד מה אתה, לא שמענו כלום, או שתעביר את המסר למתן כהנא שיאמר אותו כאן.
מתן כהנא:
המסר הוא שאנחנו בעד הקיצוץ.
איתן גינזבורג:
תודה אריאל.
איתן גינזבורג:
תומר רזניק ממרצ, אם אפשר בקצרה ממוקד.
תומר רזניק:
אני אדבר בקצרה.
תומר רזניק:
באופן אמיתי לאור משבר הקורונה, העמדה שהצגנו גם בוועדה הציבורית היא שמימון המפלגות לוקה בחסר, לא בעודף.
תומר רזניק:
א', באופן אובייקטיבי, עצם העובדה שכל המפלגות ללא יוצא מן הכלל לוקחות הלוואות, מלמדת משהו על כך שיש אי התאמה במודל הקיים, שאגב נותן העדפה לשוטף אבל מחסיר מיחידות המימון של הבחירות.
תומר רזניק:
כשכל המפלגות כך לאורך שנים, כנראה שיש בעיה במודל.
תומר רזניק:
זה לא הזמן לתקן את זה עכשיו מן הסתם.
איתן גינזבורג:
השופטת אמרה שהיא שוקלת לעשות רפורמה בעת רגיעה.
תומר רזניק:
אני אומר שזה ראוי.
תומר רזניק:
במסגרת זה גם ראוי שהתופעה הזאת של קיזוז הלוואות וכו' תיעלם, כי אנחנו מבינים שאנחנו לקראת מציאות של פיזורי כנסות דחופים.
תומר רזניק:
אלה תיקונים שצריכים להיעשות, זה לא המקום לדון בהם כעת.
תומר רזניק:
עמדתי היא שלא צריך לשנות את יחידת המימון, זו עמדתי האישית; אבל אם כבר אתם משנים, אני חושב שעשיתם את זה כן בצורה יותר חכמה עם הדיפרנציאציה בין הקטנות לגדולות.
תומר רזניק:
שוב, אני לא בעד שינוי, אבל אם שינוי, הצורה שעשיתם אותו זה דבר נכון.
תומר רזניק:
לעניין תקרת ההוצאה, אני מודה שההפחתה לא מפריעה לי, אני בסדר איתה.
משה שיפמן:
שני נושאים: הנושא הראשון הוא הנושא של תקרת ההוצאות.
משה שיפמן:
תקרת ההוצאות, לפני הבחירות לכנסת העשרים ואחת, המפלגות מיוזמתן קיצצו בתקרת ההוצאות של סיעות שמתמודדות כשתי מפלגות, למשל: כחול לבן ויש עתיד, כמו שרצו בפעם הקודמת, לכל אחת הייתה תקרת הוצאות כפולה.
משה שיפמן:
המפלגות מיוזמתן תיקנו את החוק ואיחדו את תקרת ההוצאות לתקרת הוצאות אחת.
משה שיפמן:
זאת אומרת, הן קיצצו כבר אז מתקרת ההוצאות בחצי, כשרוב הרשימות שהתמודדו, התמודדו בכמה מפלגות, קיצצו מיוזמתן.
משה שיפמן:
זה קיצוץ שהיה לפני הכנסת העשרים ואחת, אז צריך לקחת את זה גם בחשבון, כשבאים לקצץ בתקרת ההוצאות.
משה שיפמן:
הקיצוץ עצמו בתקרת ההוצאות כרגע כפי שהוא מוצע הוא מקובל עלי, אבל אני חושב שצריך להתחשב במפלגות הקטנות, שהן עד 10 חברי כנסת ואותן לא לקצץ.
משה שיפמן:
אני אומר שצריך להתחשב בסיעות הקטנות עד 10 חברי כנסת, ואותן לא לקצץ.
גור בליי:
כלומר, להשאיר לגביהן את ה-10 במקום את ה-9.
משה שיפמן:
כן, אני לא אומר שמגיעים לזה, אני מקווה שלא יגיעו לזה, אבל אני חושב שכדאי לגביהן להשאיר את זה.
משה שיפמן:
זה לגבי תקרת ההוצאות.
משה שיפמן:
לגבי פריסת ההלוואות בכנסת הבאה, בכנסת העשרים ואחת היו בחירות מיד אחר כך, אז לא הוסיפו מימון, אלא נתנו פריסה גדולה יותר של ההלוואות, כדי שהמפלגות יוכלו להתמודד בבחירות.
משה שיפמן:
בבחירות לכנסת העשרים ושתיים נתנו תוספת מימון ולא הרחיבו את הקופה של ההלוואות.
משה שיפמן:
עכשיו מגיעים ועושים לפי ההצעה שמונחת פה בפני הוועדה, זה גם מקצץ במימון, וגם לא לפרוס את ההלוואות, זאת אומרת: המפלגות יוכלו להשתתף בבחירות רק בתקציב שהן מקבלות, הן לא יוכלו לקחת שום הלוואה נוספת, ללא אשראי נוסף מעבר למימון שהן מקבלות, והן גם לא יודעות בדיוק כמה הן תקבלנה, לכן זה מאוד קשה לתכנן תקציב בכזאת צורה.
משה שיפמן:
אם יש לך עוד טיפה, אתה יכול לקחת הלוואה, או סיעה שיורדת במנדטים שלה, היא יכולה לפרוס את ההלוואה שלה בפריסה יותר נכונה.
בועז טופורובסקי:
אתה מדבר על האופציות בין 43 ל-52 חודשים?
משה שיפמן:
נכון, על זה אני מדבר.
משה שיפמן:
אני אומר ש-52 לסיעה שיורדת במנדטים שלה, זה משעבד את המימון שלה במקום 50% שמשווק היום – הם יכולים להגיע -70%.
משה שיפמן:
אם אתה נותן את הפריסה, היא מקבלת את המימון השוטף שלה, וזה לא משתק אותה לגמרי, וזה צד אחד.
משה שיפמן:
צד שני, שזה גם נותן למפלגות מרחב תקציבי מעט גדול יותר במהלך הבחירות.
משה שיפמן:
לא מדובר פה בתקציב גדול או משהו כזה.
משה שיפמן:
לגבי החובות האבודים שחיים העלה אתמול, אני מעלה את ההצעה של מאור שחברי כנסת שפורשים ייקחו איתם את ההלוואות, אין לי בעיה עם זה, אבל לגבי ה-53 זה דבר שנותן טיפה חמצן למפלגות, וזאת לא תוספת תקציב.
בועז טופורובסקי:
אתה רואה את החשיבות של ועדה ציבורית, זאת בעיה שחברי כנסת מתעסקים בתקציב של המפלגות שלהם.
איתן גינזבורג:
כן, תודה רבה.
איתן גינזבורג:
יש פה בקשה להשאיר את זה 1, בקשה ל-1.25, והצעה ל-0.9.
ארבל אסטרחן:
או רק לקטנות.
איתן גינזבורג:
כן, או רק לקטנות.
איתן גינזבורג:
חשב הכנסת רוצה להתייחס לדברים שנאמרו כאן?
חיים אבידור:
האמת היא שבנושא ההלוואות אנשי המפלגות ייצגו אותי די טוב, אבל בגדול, קודם בחוק המקורי היה מודל שהכנסת לא הייתה חשופה לשום סיכון, הסיכון היה אפס.
חיים אבידור:
נכון להיום, כשלא מקפיאים את הפירעון וגם לא מאפשרים לקזז את ההלוואות ממימון הבחירות, כל הסיכון עבר לכנסת.
חיים אבידור:
עצם העובדה שמגדילים את מספר התשלומים, כמובן שמגדילים את הסיכון.
חיים אבידור:
אם כך, תחשבו שכאשר סיעה עד הגשת הרשימות לוקחת הלוואות, ביום הגשת הרשימות מרוקנת את הסיעה מחברי כנסת והולכת ומתמודדת במסגרת סיעה אחרת, ומן הסתם גם הכסף שלקחו עבר כבר לאותה סיעה שהלכו להתמודד במסגרתה, אני רוצה שתחשבו על איזשהו מודל שבמקרה הזה החובות של אותה מפלגה יעברו לאותה סיעה שעברו אליה.
חיים אבידור:
אם חבר כנסת כיבה את החשמל בסיעה מסוימת ועבר לסיעה אחרת, לפחות שיעבור עם החובות של אותה סיעה שאותה הוא עזב.
אלעזר שטרן:
במיוחד אם מדובר בסיעה שלמה.
איתן גינזבורג:
עלו פה כל מיני נקודות מעניינות ושונות.
איתן גינזבורג:
אני מציע להתקדם עם מה שכתוב כרגע, שגם זאת פשרה לעומת מה שדיברנו עליו אתמול, ואת כל ההערות שעלו כאן מכל המפלגות השונות, נעלה בין הראשונה לשנייה, נוכל לעשות את זה במסגרת דיון.
איתן גינזבורג:
גם נשמע עד אז מה עמדת הוועדה הציבורית.
איתן גינזבורג:
אני מזכיר לכם שאתמול חברי הכנסת ביקשו מהוועדה הציבורית לשקול את עמדתה לבחון קיצוץ, ובכל מקרה אמרו חברי הוועדה, שהם יכבדו את עמדת הוועדה הציבורית.
איתן גינזבורג:
לכן אני חושב שכדאי שנחכה לקריאה השנייה.
מיכאל מלכיאלי:
אני רוצה התייעצות סיעתית בכמה נקודות.
מתן כהנא:
יש כוונה להעלות את זה כבר ביום שני הקרוב לקריאה ראשונה?
איתן גינזבורג:
כן, אני כבר הודעתי ליושב-ראש הכנסת, שביום שני הקרוב זה יעלה לקריאה ראשונה.
איתן גינזבורג:
אם כך, חמש דקות הפסקה.
גור בליי:
אבל רק נחדד שכרגע בנוסח שבפני חברי הכנסת יש שתי נקודות שלא ברור, שתי החלופות - -
איתן גינזבורג:
התאריך שאנחנו מציעים הוא 16 במרץ, ג' בניסן התשפ"א; ולגבי ההלוואות, אנחנו נגיד לכם לפני ההצבעה.
איתן גינזבורג:
אנחנו בהתייעצות סיעתית עד שעה .
איתן גינזבורג:
התאריך 16/3 ולגבי ההצבעות – בהתייעצות סיעתית עד שעה 9:57.
איתן גינזבורג:
חברי הכנסת, אני מתכבד לחדש את ישיבת הוועדה.
איתן גינזבורג:
אם כך, אנחנו רוצים לעבור להצבעה כאמור, כשהמועד המוצע לבחירות לכנסת העשרים וארבע יהיה ה-16 במרץ 2021, ג' בניסן התשפ"א, והחלופה לעניין ההלוואות של פינדרוס – 52 חודשים.
איתן גינזבורג:
אם כך, אנחנו נעלה את זה להצבעה.
שלמה קרעי:
רק תגיד מי שנגד מדינת ישראל, יצביע בעד.
איתן גינזבורג:
אני רוצה לעבור להצבעה.
שלמה קרעי:
רק תסביר איתן, שמי שנגד מדינת ישראל, יצביע בעד, יחד עם הרשימה המשותפת.
אוסנת הילה מארק:
כבר כמה חודשים - - -
איתן גינזבורג:
חברת הכנסת מארק, לא מפריעים בזמן הצבעה.
איתן גינזבורג:
אני מזכיר שיכולים להצביע אך ורק חברי ועדה או ממלאי מקומם של מי שלא נמצא כאן.
איתן גינזבורג:
אני מעלה להצבעה, מי בעד הצעת חוק התפזרות הכנסת העשרים ושלוש, לפי התיקונים שהועלו לאורך כל הדיונים שהיו כאן וההקראה ומה שאמרתי עכשיו?
שלמה קרעי:
כולל סתימת הפיות לימין ונגד מדינת ישראל.
איתן גינזבורג:
10 בעד.
איתן גינזבורג:
נמנעים – אין אושרה.
איתן גינזבורג:
10 בעד, שבעה נגד, אין נמנעים.
איתן גינזבורג:
10 מול שבעה, הצעת החוק עברה להכנה לקריאה ראשונה, ואנחנו מסיימים את הישיבה.
איתן גינזבורג:
תודה רבה לכם.
איתן גינזבורג:
על סדר היום מספר נושאים, נתחיל בבקשה לרביזיה על החלטת הוועדה לאשר בקריאה ראשונה את הצעת חוק התפזרות הכנסת העשרים ושלוש, של חברי הכנסת ניצן הורוביץ, יאיר לפיד וקבוצת חברי כנסת.
איתן גינזבורג:
אני הגשתי את הרביזיה, אני ביקשתי אותה כדי לא לאפשר את תקיעת החוק.
איתן גינזבורג:
כאמור, אישרנו בוועדת הכנסת לקריאה ראשונה את חוק פיזור הכנסת העשרים ושלוש, במטרה לקיים בחירות קצרות, חסכוניות ושקופות.
איתן גינזבורג:
הצענו שתאריך הבחירות יהיה ה-16 במרץ 2021.
איתן גינזבורג:
הוספנו תיקון חשוב למען השקיפות בתעמולה של מודעות הממומנות ברשת, והגבלנו את תקרת ההוצאות של מפלגות שיתמודדו בבחירות.
איתן גינזבורג:
אנחנו מתכוונים להביא את החוק ביום שני הקרוב להצבעה במליאה לקריאה ראשונה.
איתן גינזבורג:
שישה – מי נגד הרביזיה?
איתן גינזבורג:
לא אושרה.
איתן גינזבורג:
ברוב של 10, הרביזיה לא התקבלה.
איתן גינזבורג:
רביזיה על החלטת ועדת הכנסת בדבר קביעת ועדה לדיון בהצעת חוק הרשות למאבק באלימות, בסמים ובאלכוהול (תיקון), התשפ"א-2020
איתן גינזבורג:
רביזיה על החלטת ועדת הכנסת בדבר קביעת ועדה לדיון בהצעת חוק הרשות למאבק באלימות, בסמים ובאלכוהול.
איתן גינזבורג:
חברת הכנסת פלוסקוב, בבקשה, ביקשת רביזיה.
טלי פלוסקוב:
אנחנו מדברים על ההחלטה שלנו לפני כשעה להעביר את הדיון על הצעת חוק הרשות למאבק באלימות, בסמים ובאלכוהול לוועדת הפנים.
טלי פלוסקוב:
קודם כל אני מקווה שההחלטה כאן תהיה עניינית, מקצועית ולא פוליטית, ולכן מצאתי לנכון להגיד לכם כמה מילים.
טלי פלוסקוב:
הצעת החוק עוסקת בהקמת רשות לאומית לביטחון קהילתי, תחת אחריות המשרד לחיזוק וקידום קהילתי.
טלי פלוסקוב:
הנושאים בהם תעסוק הרשות הם בתחום עניינה של ועדת העבודה, הרווחה והבריאות.
טלי פלוסקוב:
בנוסף לכך, בהתאם לתקנון הכנסת נקבעה חובת הדיווח של השרה לקידום וחיזוק קהילתי בפני ועדת העבודה, הרווחה והבריאות, ולכן אני חושבת שגם הצעת החוק הזאת חייבת לעבור להמשך דיון בוועדת העבודה, הרווחה והבריאות.
טלי פלוסקוב:
ושוב אני חוזרת ואומרת, בואו נקבל החלטות מקצועיות ולא פוליטיות.
טלי פלוסקוב:
אני חושבת שההסדר שנתתי כאן, בוודאי ובוודאי מחזק את העברת החוק לוועדת העבודה, הרווחה והבריאות.
טלי פלוסקוב:
תודה אדוני.
איתן גינזבורג:
זו כמובן גם עמדתו של יושב-ראש ועדת העבודה והרווחה.
טלי פלוסקוב:
בוודאי, כרגע ייצגתי אותו.
איתן גינזבורג:
את מייצגת אותו, אבל הגשת את זה בתור חברת ועדה, וזה בסדר גמור.
טלי פלוסקוב:
בוודאי, תודה אדוני, בשם יושב-ראש הוועדה.
איתן גינזבורג:
עמדת הלשכה המשפטית היא שהצעת החוק תידון בוועדת הפנים והגנת הסביבה, מכיוון שהנושא חוקק - - -
טלי פלוסקוב:
אשמח לשמוע גם את היועצת המשפטית, אם אפשר, למה היא החליטה ככה.
איתן גינזבורג:
כי החוק הזה חוקק בוועדת הפנים והגנת הסביבה, הם מומחים בתחום הזה, זו הסיבה.
איתן גינזבורג:
אנחנו נצביע על הרביזיה, מי בעד הרביזיה?
איתן גינזבורג:
לא אושר.
אוסנת הילה מארק:
לפחות היום, האופוזיציה שבתוך הקואליציה הפסידה.
איתן גינזבורג:
שבעה בעד, תשעה נגד.
איתן גינזבורג:
ברוב של תשעה נגד שבעה, הרביזיה לא התקבלה.
טלי פלוסקוב:
עדיין נשארנו פוליטיקאים, זה ברור.
טלי פלוסקוב:
בקשות חברי כנסת להקדמת הדיון בהצעות החוק הבאות, לפני הקריאה הטרומית: 1.
טלי פלוסקוב:
הצעת חוק-יסוד: כבוד האדם וחירותו (תיקון - הזכות לשוויון) (פ12515/23), של חבר הכנסת רם שפע; 2.
טלי פלוסקוב:
הצעת חוק-יסוד: כבוד האדם וחירותו (תיקון – הוספת סעיף שוויון) (פ/2447/23) של חבר הכנסת אוסאמה סעדי
איתן גינזבורג:
ההצעה האחרונה היא בקשות להקדמת דיון בשתי הצעות חוק לפני קריאה טרומית: הצעת חוק-יסוד: כבוד האדם וחירותו (תיקון – הזכות לשוויון), של חבר הכנסת רם שפע, והצעת חוק-יסוד: כבוד האדם וחירותו (תיקון – הוספת סעיף שוויון), של חבר הכנסת אוסאמה סעדי, שתי הצעות נפרדות.
איתן גינזבורג:
חבר הכנסת שפע, בבקשה.
רם שפע:
כפי שידוע, עולות הצעות חוק של שוויון.
רם שפע:
אני גם הגשתי הצעה, ואני אשמח שגם היא תקבל את הפטור שלה ותעלה היום למליאה להצבעה.
אחמד טיבי:
זאת בקשה טכנית, יש המון הצעות.
אחמד טיבי:
זאת בקשה לפטור והצמדה.
אנטאנס שחאדה:
גם לנו יש הצעה, זה יכלול אותה, נכון?
אחמד טיבי:
לכם יש כבר בסדר-היום, ולכן אני מבקש לתת את הפטור.
אלעזר שטרן:
גם לנו יש הצעה, שאני חושב שהיא אולי בדרך.
אלעזר שטרן:
בגלל שהדיון נהיה מעכשיו לעכשיו, לא הגשנו את המכתב הזה קודם.
איתן גינזבורג:
יש לכם הצעה של ע'דיר בנושא השוויון.
אלעזר שטרן:
לא, ההצעה שלי.
איתן גינזבורג:
בנושא השוויון?
איתן גינזבורג:
אבל אדוני, היא לא על סדר היום, אי אפשר.
איתן גינזבורג:
זה גם לא הוגש כבקשה.
אלעזר שטרן:
לדעתי סדר היום נקבע לפני 10 דקות.
איתן גינזבורג:
לא, לפני למעלה מחצי שעה.
אלעזר שטרן:
סליחה...
אלעזר שטרן:
תן לי לעכל את זה.
איתן גינזבורג:
בקשות הפטור לחוק אלה חוקים – יש לך גם חוק שוויון?
איתן גינזבורג:
אבל לא הגשת בקשת פטור במועד ממזמן.
רם שפע:
אנחנו תומכים בו עקרונית.
איתן גינזבורג:
יש לה כבר "פ"?
אלעזר שטרן:
כן, יש לה "פ".
איתן גינזבורג:
אז למה אתה לא מצמיד?
אלעזר שטרן:
יכול להיות שאני אצמיד, אבל קודם צריך לקבל פטור מחובת הנחה.
איתן גינזבורג:
חבר הכנסת שטרן, אני מצטער, זה פשוט לא על סדר היום ואין לי אפשרות טכנית להעלות את זה.
בועז טופורובסקי:
אבל אם עכשיו רק קבעו את סדר היום?
איתן גינזבורג:
חברים, אני רוצה לעבור להצבעה.
אנטאנס שחאדה:
תתמכו בהצעות שלנו.
איתן גינזבורג:
אין אפשרות טכנית.
עמית הלוי:
החוק הזה שאתה מעלים, שרם מעלה ואוסאמה מעלה, אין בו שום דבר – וצריכים חברי הכנסת שמצביעים על החוק במליאה, וגם מצביעים על הקדמתו – אין בו ולו גרם אחד לרומם את ערך השוויון, זאת האמת ואני רוצה לומר אותה כאן כדי שתשמעו אותה היטב ושתירשם לפרוטוקול.
עמית הלוי:
יש בה דבר אחד, להוסיף לארגז הכלים, כלי ההתערבות של בית המשפט העליון, פשוט להוסיף לו עוד כלי, על אף שאתה יודע שבית המשפט כבר גם בלי שמופיעה המילה שוויון או המושג שוויון בחוק כבוד האדם וחירותו, משתמש בזה, כי עבורו מילים זה עניין – גם בחוזים, גם בחוק - - -
איתן גינזבורג:
חבר הכנסת הלוי, כל ההצעה היא להצמיד הצעות, להקדים את הדיון, כי היום יש רשימה של הצעות חוק בנושא שוויון, אז הם מבקשים שגם ההצעות שלהם יידונו, זה לא קשור לתוכן החוק.
עמית הלוי:
גם כשמקדימים דבר רע, צריך לדעת - - -
איתן גינזבורג:
וכל ההצעות שקיימות היום טובות?
עמית הלוי:
חלק טובות.
אנטאנס שחאדה:
בטח מי שתומך בחוק הלאום, לא יתמוך בחוק השוויון.
איתן גינזבורג:
לא קשור, אנחנו עכשיו בעניין טכני לחלוטין.
איתן גינזבורג:
יש הצעות חוק לסדר היום, יש חברי כנסת שיש להם הצעות חוק זהות או דומות והם מבקשים להעלות אותם.
איתן גינזבורג:
זה נראה לי ממש טכני.
איתן גינזבורג:
שמונה בעד, חמישה נגד.
איתן גינזבורג:
ברוב של שמונה מול חמישה, הקדמת הדיון אושרה.
איתן גינזבורג:
אני נועל את הישיבה, תודה רבה חברים.
איתן גינזבורג:
חברים, בוקר טוב, אני מתכבד לפתוח את ישיבת ועדת הכנסת.
איתן גינזבורג:
היום יום רביעי, א' בחודש טבת התשפ"א, חודש טוב, 16 בדצמבר 2020.
איתן גינזבורג:
מספר נושאים הל סדר-היום, אך בטרם נמנה אותם ונצלול אליהם, אני רק אומר שאתמול התקיים דיון מאוד-מאוד משמעותי ומעניין בכל הנוגע לחוק-יסוד: כבוד האדם וחירותו, בכל הנוגע להוספת עיקרון השוויון.
איתן גינזבורג:
אנחנו נמשיך בדיון שהחל אתמול, כמו שאמרתי אתמול בוועדה.
איתן גינזבורג:
אנחנו ננסה להגיע לנוסח מוסכם, להביא אותו לדיון, ואחרי זה נעלה אותו לקריאה ראשונה במליאת הכנסת, אני מקווה שבשוע הבא.
אחמד טיבי:
אני מבקש, אדוני, שהדיונים יתקיימו גם בימי חמישי וגם בראשון.
איתן גינזבורג:
אני אמרתי שכנראה נעשה את זה מחר, אבל אנחנו כמובן נוציא הודעה מסודרת, ואני גם מתנצל בהזדמנות הזאת על ההתראה של הישיבה הזאת.
איתן גינזבורג:
הגם שאמרתי שנקיים היום בבוקר ישיבה, מכיוון שלא הגענו להסכמה על הנוסח, והיו דברים נוספים, אז נאלצנו לשלוח את סדר-היום בשעה שנשלחה ועמכם הסליחה על הדבר הזה.
מיכאל מלכיאלי:
אני מברך על הרצון להגיע להסכמה מקיר לקיר בעניין החוק.